Sur le roman de Tristan. 



435 



gaine leur vont aporter le vin, si avint 

 ainsy à celuy point que il trouvèrent le boire 

 amoureus dont il ne s'en prenoient garde. 

 il l'aportent devant Tristan et Brangaine 

 verse la coupe plaine. Et Gouvernai la 

 tent à Tristan et celuy, qui estoit chaut et 

 avoit talent de boire, la boit toute hors et 

 puis comande que l'en donnast à boire à 

 Yseult, et il si font puisqu'il l'ot comandé, 

 et Yseult la prent et boit. 



Ha dieu, quel boire! comme il leur fut 

 puis anuieulx! Or ont beu, or sont entrés 

 en la riote. Ha dieu, comme il ont beu 

 leur duel et leur confusion et leur mort! 

 celuy boire leur a esté moult douls, mais 

 unques doulceur ne fu si chierement ache- 

 tée comme ceste sera. Les cuers lor muent 

 maintenant qu'il ont beu, l'un regarde l'aul- 

 tre ansine comme tous esbahis. car or pen- 

 sent à aultre chose qu'il ne feisoient de- 

 vant, Tristan pense à Yseult et Yseult à 

 Tristan, tost est oublié le roy Marc. Tris- 

 tan ne prie, ne requier fors que il ait l'a- 

 mour de Yseult. il s'esmerveillent dont celle 

 amour leur est venue si hastivement, il en 

 sont si atournés qu'il ne pouroit estre en 

 nulle manière du monde que Tristan ne 

 amast Yseult et Yseult ne amast Tristan. 

 à ce s'acordent tous deubs si fièrement que 

 de cest proposement ne se quierent il re- 

 muer, se Tristan aime Yseult, ce ne ly 

 desplaist de rien, car Yseult e tant belle 

 et tant avenant que il ne pouroit son euer 

 mètre en plus belle chose ne en mieulx 

 vailant. et Yseult aime mieulx l'amour de 

 Tristan qu'elle ne feroit du plus riche roy 

 du monde, et elle reconoist bien que Tris- 

 tan l'aime, si est moult liée de ceste aven- 

 ture et moult ioieuse. et il est tant ioieulx 

 et lie que il dit à soy mesmes que ore 

 est il le plus beneuré chevalier qui onques 

 fust, quant il est amé de la plus belle dame 

 dn monde. 



Comme Tristan esta le nom de pul- 

 celle à Yseult la blonde. 



Quant il orent ainsy beu le boire amo- 

 reus, come ie vous ay conté. Gouvernai 

 qui regarde le vessel et le reconnoist en 

 devient tout esbahy, si se retrait un pou 

 ariere et reconnoist vraiement que ce est 

 le boire, il est tant dolant qu'il voldroit 

 estre mort, car or set il bien que Tristan 

 aime Yseult et Yseult luy, et que entre 

 luy et Brangaine en seront encoulpés. Quant 

 Gouvernai est venu en la chambre, il dit 

 à Brangaine: Brangaine, fait il, nous som- 

 mes honys. malement avon ouvré, nostre 

 mesconnoissance a hony Tristan et Yseult. 

 — Coment? fait elle, et Gouvernai ly mostre 

 le vessel où le boire amoureus avoit esté, 

 et quant elle voit ceste chose, elle est si 

 durement esbahye qu'elle ne set qu'elle doie 

 dire. Moult sont courouciés Brangaine et 

 Gouvernai de ceste chose que ainsy leur 

 est avenue par mesconnoissance, il en pleu- 

 rent tous deubs et demainent duel mer- 

 veilleus. 



Ces deubs en sont dolans, mais ceulx 

 qui ont beu le boire n'y pensent pas, ains 

 pensent l'un â l'aultre. Tristan ne désire 

 fors Yseult, et Yseult ne désire fors Tris- 

 tan. Ainsy s'acordent à ceste chose, ce- 

 ler n'y vault nient, tout est oublié le roy 

 Marc. Tristan ly descueure tout son pen- 

 ser et come il l'aime de tout son euer, et 

 celle ly redit que elle l'aime tant comme 

 elle puet plus amer. Que vous diroi-ge? 

 Puisque Tristan connoist la volunte d'Y- 

 seult, qu'elle s'acorde à sa volunte, il n'y 

 a nul desturbement. car en celuy mesmes 

 iour il ly tolly le nom de pulcelle. En 

 telle guise comme ie vous devise et par 

 telle aventure chay Tristan as amours de 

 Yseult, si merveilleusement que onques 

 puis n'en peut partir son euer iusques à 

 la mort, de celle amour, qu'il prist ainsy 



